El Consell Agrari celebra una nova reunió en el Saló de Plens de l’Ajuntament
2025-07-24

Dimecres que ve 18 d’octubre, el Saló de Plens de l’Ajuntament de Burjassot acollirà la celebració d’una nova reunió del Consell Agrari Municipal. Una reunió a la qual estan convocats tots els seus components a les 19 hores.

Coordinat des de l’Oficina de Sostenibilitat Local, dirigida per la regidora de Medi Ambient, Lluna Àrias, en la reunió d’aquest mes, a més d’aprovar l’acta de la sessió anterior, el Consell Agrari revisarà l’esborrany del seu Reglament de Funcionament i, si escau, durà a terme la seua aprovació i el nomenament de càrrecs.

Així mateix, s’informarà de les gestions dels nous projectes sobre seguretat i es triarà el projecte per a la disposició pressupostària, a més d’informar sobre la jornada del “mildiu” de la ceba (AVA-ASAJA). En els dos últims punts de l’ordre del dia, abans del torn obert de paraules, s’informarà sobre la jornada de neteja en l’horta i es traslladarà la informació sobre la “Xylella” que ha transmés la Conselleria d’Agricultura.